open-index/open-wikipedia-markdown huggingface dataset:
Calgary Herald

***The Calgary Herald*** ni gazeti la kuchapishwa kila siku lililochapishwa katika mji wa Kanada wa Calgary, Alberta.

## Historia
Jarida hili lilichapishwa kwa mara ya kwanza mnamo tarehe 31 Agosti ,1883 na Andrew Armour na Thomas Braden chini ya jina la *The Calgary Herald, Mining and Ranche Advocate and General Advertiser*. Jarida hili lilianza kama gazeti la kila wiki likiwa na kurasa nne zilizochapishwa kwa kutumia mashine yaliyotumia nguvu ya mikono. Operesheni zilikuwa ndogo, zikitumia hema iliyokuwa kando ya makutano ya mito Bow na Elbow kama ofisi yake. Katika mwaka wa 1885, *Herald* likawa gazeti la kuchapishwa kila siku lakini uchapishaji huo wa kila siku haukuanza hadi mwisho wa mwaka wa 1883. Tangu wakati huo mpaka Aprili 1985, lilikuwa gazeti la alasiri lakini hivi sasa ni gazeti linalosambazwa asubuhi. Mnamo Novemba 2000, gazeti la *Herald* likawa sehemu ya Kampuni ya Magazeti ya Southam (hivi sasa linaitwa Canwest News Service ambao ni mgawanyiko wa kampuni ya mawasiliano ya CanWest Global Communications)

Gazeti la *Herald* ,pia, huchapisha gazeti la kila wiki la jamii la *Neighbours* (Swahili: Majirani) ambalo husambazwa pamoja na *Herald* katika maeneo (lakini si yote) ya Calgary, na gazeti la *Swerve* la kila wiki. Katika mwaka wa 2005, gazeti la *Herald* liliungana na kampuni shirika za CanWest Global katika kuanzisha gazeti la *Dose*. *Dose* lililenga wasafiri takriban 20; liliacha kuchapishwa baada ya mwaka mmoja.

Tarehe 8 Novemba 1999, wafanyikazi ,waliokuwa wameunda muungano yao hivyo majuzi, walifanya mgomo. Mgomo huo uliendelea hadi mwezi wa Julai 2000 huku wanahabari wengi wa *Herald* wakitoka katika gazeti hilo. Baadhi yao walikubali malipo ya kutoka kampuni ilhali wengine walirudi kazini huku muungano wao ukibanduliwa.http://www.google.com/url?q=http%3A%2F%2Fwww.wsws.org%2Farticles%2F2000%2Fjul2000%2Fcalg-j04_prn.shtml&sa=D&sntz=1&usg=AFQjCNHPJv3MktkC7mi_govgFety-jvYnA Nafasi za waandishi wengi mashuhuri zilichukuliwa na wafanyikazi wachanga katika kazi hiyo. Ilichukua miaka kadhaa kabla ya gazeti la *Herald* kupata wasomaji wake tena baada ya mgomo. Wafanyikazi wengi wa zamani wa *Herald* waliotoka wakti wa au baada ya mgomo huweza kupatikana katika majarida mengine mbalimbali ,hasa jarida la kibiashara la kila wiki ,*Business Edge*.

Katika siku za 29 Aprili hadi 31 Agosti 2008, *Herald* lilichapishwa kurasa za mbele za zamani katika makumbusho ya mwaka wake wa 125 (1883 - 2008).

## Usambazaji wa nakala
*Calgary Herald* ni mojawapo wa magazeti mawili yanayohudumia eneo hilo la Calgary. Gazeti la pili ni lile la *Calgary Sun*. Usambazaji hufanyika kwa njia ya kuagiza, uuzaji kwa maduka ya mgazeti ama kwa kutumia sanduku la gazeti. Mtindo huo wa masanduku ya magazeti ulileta mjadala mkali kutoka Halmashauri ya Jiji katika mwanzo wa mwaka wa 2008 baada ya kiongozi mmoja kudai kuwa masanduku hayo yalisababisha maongezeko ya takataka.

## Viungo vya nje
* *The Calgary Herald* 
* *Mapitio ya Ryerson ya Uandishi* 

Jamii:Kampuni za Kanada
Western Mail (Wales)

thumb|300px|right|Nembo ya gazeti la Western Mail 
***Western Mail*** (Swahili: *Barua ya Magharibi*) ni gazeti la kuchapishwa kila siku na kampuni ya Media Wales katika mji wa Cardiff, Wales. Kampuni hii inamilikiwa na kampuni kubwa kabisa ya magazeti ya Uingereza, kampuni ya Trinity Mirror.

Ingawa gazeti hili hujitambulisha kama "gazeti la taifa la Wales" ( hapo awali lilitangaza "gazeti la taifa la Wales na Monmouthshire") , gazeti hilo lina usambazaji mdogo sana katika eneo la Wales Kusini. Jarida hili lilichapishwa katika mtindo mpana hadi mwaka wa 2004 lilipoanza kuchapishwa kwa mtindo mdogo.

*Western Mail* lilianzishwa katika eneo la Cardiff katika mwaka wa 1869 na John Crichton-Stuart kama gazeti (bei la peni moja) la kuchapishwa kila siku. Lascelles Carr (1841-1902), mhariri tangu mwaka wa 1869, alinunua gazeti hilo na Daniel Owen katika mwaka wa 1877. Katika historia ya Wales Kusini, *Western Mail* limehusishwa na wamiliki wa awali, waundaji viwanda vya makaa ya mawe na viwanda vya chuma. Mara nyingi, hii imesababisha jarida hili kusemekana na wengi kuwa ni la kiadui, hasa wakati wa migomo katika viwanda vya makaa ya mawe katika karne ya ishirini. Uhusiano wa zamani wa jarida hilo na wamiliki wa zamani ulikuwa wenye nguvu sana mpaka hivi sasa bado kuna watu katika eneo la Wales Kusini wanaolishuku bado.

Kwa upande mwingine, gazeti hilo limejaribu kuchukua misimamo ya kutetea mitaa, ya watu wengi na ya kutetea Wales huku wakijaribu kuripoti habari zinazohusisha Wales. Gazeti hili husisitiza misimamo yao katika masuala ya kijamii kama kufungwa kwa shule za Wales. Pia, huwasilisha habari nyingi kuhusu timu za Wles za mchezo wa raga.

Jarida hili lina nafasi gazetini inayopewa makala ya lugha ya Kiwales katika toleo lolote la gazeti hili. Habari katika lugha ya Kiwales hupewa kurasa mbili katika toleo la Jumamosi.

## Marejeo 
# Audit Bureau of Circulation: Summary Report - The Western Mail
# Minutes of the Welsh Local Government Association Co-ordinating Committee, 26 Machi 2004 
# The Welsh Academy Encyclopaedia of Wales. John Davies, Nigel Jenkins, Menna Baines and Peredur Lynch (2008) pg615 ISBN 978-0-7083-1953-6
# Harry Kretchmer (Julai 19, 2002). "Closing doors for the last time". Western Mail: p. 3 (features)

## Viungo vya nje 
* Tovuti ya *Western Mail* na *South Wales Echo*

Jamii:Magazeti ya Wales
Jamii:1869
Jamii:Cardiff
Jordan Aviation

**Jordan Aviation** ni ndege iliyo na makao yake mjini Amman, katika nchi ya Jordan. Ndege zake zinasafiri nchini na hata ng'ambo. Vilevile, inakodisha huduma zake kwa ndege zitakazo nafasi ya ziada. makao yake makuu ni kwenye uwanja wa ndege wa Marka mjini Amman na uwanja wa ndege wa Aqaba. Pia, inawasafirisha wafanyikazi wa Shirika la Umoja wa Mataifa.

## Historia
thumb|left
Ndege hii ilianzishwa mnamo 2000. Ilianza huduma kutoka mji wa Amman na ilikuwa kampuni ya ndege ya kwanza iliyo ya kibinafsi. Safari za kwenda Afrika Kaskazini zilianza Juni 2006. Jordan Aviation inamilikiwa na Mohamed Al-Khashman na Hazem Alrasekh na ina wafanyikazi 410.

## Miji inayosafiria
### Afrika
*Egypt
**Alexandria (*Alexandria International Airport*)
**Asyut (*Assiut Airport*)
Luxor (*Luxor International Airport*)

### Asia
*Indonesia
**Langsa (*Langsa-Halim Pinang Sore International Airport*)
**Surabaya (*Juanda International Airport*)
*Bahrain
**Manama (*Bahrain International Airport*)
*Jordan
**Amman (*Queen Alia International Airport*)
**Aqaba (*Aqaba Airport*) **Makao ya ndege**
*Syria
**Damascus (*Damascus International Airport*)
*United Arab Emirates
**Dubai (*Dubai International Airport*)
*Qatar
**Doha (*Doha International Airport*)
* India
** Delhi (*Indira Gandhi International Airport*)

### Uropa
* Uturuki
** Istanbul (*Sabiha Gokcen International Airport*)

## Ndege zake

## Marejeo
## Viungo vya nje
*Jordan Aviation 

Jamii:ndege za Jordan
Gulf Daily News

***Gulf Daily News*** (Swahili:Habari za Kila Siku za Ghuba) ni gazeti lililichapishwa kwa lugha ya Kiingereza katika Ufalme wa Bahrain na Kundi la Al Hilal. Linasambazwa katika mitaa ya Bahrain. Inamilikiwa na Kundi la Al Hilal ambalo huchapisha magazeti mengine 13 kama lile la Kiarabu la *Akhbar Al Khaleej*. Jarida hili, ambalo ni mojawapo ya magazeti ya kila siku nchini Bahrain, linajiita "Sauti ya Bahrain". Jina lake hufupishwa kuwa GDN.

## Historia
GDN lilikuwa gazeti la kwanza la lugha ya Kiingereza la kuchapishwa nchini Bahrain. Lilianzishwa Machi 1978, na Kundi la Al Hilal. Mpaka gazeti la *Bahrain Tribune* lilipoanza kuchapishwa, gazeti hili lilikuwa gazeti pekee la Kiingereza nchini Bahrain.

Jarida hili liliundwa kwa lengo la kutoa habari kwa wakazi wa Bahrain wanaozungumza Kiingereza, wakijumuisha Waingereza, Wamarekani,Wafilipino, Wahindi na Wapakistani. Wafanyakazi wa GDN ni mchanganyiko wa Waingereza, Wamarekani, Wafilipino, Wahindi na Wapakistani.

Hapo awali, *Gulf Daily News* lilikuwa likiunga serikali lakini baada ya mageuzi ya kisiasa ya 2001, hivi sasa,linaajiri Waislamu na ,vilevile,watu wenye misimamo mingine kama wafanyikazi. Gazeti hili lina waandishi kadhaa ambao huandika makala mbalimbali kuhusu masuala ya Bahrain kama Les Horton, Amira Al Hussaini, Ali Al Saeed na Tariq Khonji.

## Waandishi
Hivi sasa, GDN limeajiri baadhi ya waandishi bora na maarufu wa eneo la Ghuba ya Kiajemi. Hawa ni: Mbahraini Mohammed Al A'ali, Mwingereza Rebecca Torr, Mbahraini Sara Sami, Mwingereza Sara Horton, Mhindi Begena George, Geoffrey Bew(Scotland), Mhindi Mandeep Singh, Mhindi Alistair Baptista, Mfilipino Patrick Salomon.

Waandishi Mwamerika Richard Moore na Mhindi Vinitha Vishwanath Waliaga dunia katika mwaka wa 2006 na hivi majuzi zaidi, Mbahraini Mohammed Aslam

## GDN la leo
*Gulf Daily News* ndilo gazeti la kila siku maarufu kabisa nchini Bahrain. Gazeti sasa linamilikiwa na Kundi la Al Hilal. Jarida hili lina makao nchini Bahrain huku ofisi zake za uhariri zikipatikana Isa Town na ofisi za kibiashara zinapatikana katika barabara ya Exhibition Road.

Jarida hili lina usambazaji wa nakala 10,000 zilizolipiwa. Lina kurasa takriban 40. Huchapishwa katika rangi nyeusi na nyeupe na kurasa zingine katika rangi zingine. Habari zake huwa kimsingi kuhusu Bahrain, isiasa na jamii lakini huhusisha habari za biashara ya kimataifa na habari za kijamii zitakaovutia wasomaji.

### Sehemu kuu
Gazeti hili Hupangwa katika sehemu nne:
;1.**Habari**: Huhusisha za kimataifa, kitaifa, biashara, michezo na hali ya anga.
;2. **Maoni**: Huhusisha makala ya mhariri, maoni ya mhariri na nyaraka zilizotumiwa kwa mhariri.
;3. **Vipengele**: Huhusisha ratiba za sinema, matukio nchini, michezo midogo, katuni na ratiba za stesheni za televisheni. 
;4. **Matangazo**

### Mtindo
Jarida hili lina ukubwa wa 36 cm x 26 cm kwa kila ukurasa na upana wa 3.45 cm kwa kila makala kwa ukurasa. Huchapishwa kwa kutumia *Web Offset* na huchapishwa kwa kutumia skrini ya 100 lpi (Nyeusi na nyeupe).

## Viungo vya nje
* *Gulf Daily News* 

Jamii:Magazeti ya Kiingereza
Jamii:Magazeti ya Bahrain
Adhuri

**Athuri** ni jina la ujumla la kuwaita wanaume wa kabila la Wagikuyu. Mwanaume mmoja huitwa **muthuri**. Kundi hili maalum huwa na majukumu kadha, baadhi ya haya zikiwemo, kulinda jamaa yake, kuzalisha hasa kwa lengo la kuendeleza jamii, kujiunga na wanaume wengine katika sherehe zao na kadhalika.

Zamani na hata sasa kundi hili lilijulikana hasa katika kutatua migogoro ya jamii. Jukumu hili lilichukuliwa na serikali pindi wakoloni walipofika nchini. Katika mikutano hii wagomvi walishirikishwa katika kutafuta suluhu. Baadhi ya sherehe walizohitajika kuhudhuria ni sherehe ya kamatimu.

Jamii:Wakikuyu
YU

**YU** au **Yu** huweza kusimama kwa:

U, ambayo hutamkwa : /ju:/

;Mahali

*Chongqing (渝), chinese
*Henan (豫), Kichina 
*Yugoslavia, hasa
**Kijamii ya Shirikisho la Jamhuri ya Yugoslavia (zamani nchi ISO code)
*Yu, kijijini Pate, Cambodia
*Yu , Hebei, nchini China
*Yu, Shanxi, nchini Uchina

;Majina na watu

*Yu (Kichina), ukurasa kuhusu majina ya familia za Kichina "Yu".
* ukurasa mwingine na jina za kichina
*Yu (jina la Kikorea ),jina ya familia ya Kikorea ya kawaida 
* Jiyuan Yu, mwanafalsafa wa maadili maarufu kwa kazi yake juu ya fadhila na maadili
*Yu Mkuu (禹au大禹), mwanzilishi wa nasaba ya Xia
*YU, jina la Kijapani

;Herufi

*Yu (Kisirili), herufi katika Kisirili

;Vyuo Vikuu

*chuo kikuu cha Yale
*chuo kikuu cha Yeshiva
*chuo kikuu cha Yonsei
*chuo kikuu cha York
*chuo kikuu cha Yeungnam

;Tamthiliya ya kazi na herufi

*Yu-gi-Oh!
*YuYu Hakusho
*Yu (Stargate), Bwana kutoka filamu ya kisayansi Stargate SG-1
* Yick Yu, mhusika katika *Degrassi Junior High*

;ala za muziki

*Yu (ala ya upepo ),
*Yu (Percussion chombo), ala ya kimuziki ya Kichina ya zamani iliyochukua umbo la tiger na serrated nyuma, alicheza kwa kuendesha fimbo kupitia serration, alitumia sehemu ya alama endings
 

Jamii:Kifupi
BrooWaha

thumb|200px|right|Nembo ya BrooWaha

***BrooWaha*** ni gazeti la raia kwenye mtandao wa tarakilishi linaloripoti sana habari za eneo lake la Los Angeles. Makala zinazochapishwa kwenye tovuti yameandikwa na watumiaji wake pekee.

Matoleo kadhaa ya *BrooWaha* yameanzishwa katika majiji makuu ya Marekani kama Los Angeles, New York, San Francisco na hivi majuzi kabisa, Atlanta, Houston na Miami. Habari zote za matoleo haya huonyeshwa katika tovuti kuu ya BrooWaha.

Tovuti hii ilionyeshwa katika gazeti la *Los Angeles Times* katika mwezi wa Desemba 2006.

## Makala
Watumiaji waliosajiliwa katika tovuti ya *BrooWaha* huwa na ruhusa ya kuandika makala kwenye ukurasa maalum ya maandishi katika tovuti. Ukurasa huu huwezesha watumiaji kuandika makala na kuambatanisha picha na kuyawasilisha kwa wahariri. Makala, kwa kawaida, huchapishwa katika au baada ya saa 24.
Licha ya kuwapa watumiaji chaguo nyingi za kuandika maandishi kwa njia mbalimbali, tovuti hiyo imepata umaarufu wa kuweza kuwa na viungo vya tovuti zingine na huonyesha video ya YouTube katika makala yao.

## Wahariri
Jukumu la wahariri wa BrooWaha ni dogo sana na hasa huwa kuthibitisha kuwa makala haya hayana ubaguzi au habari zozote zisizotakikana.. Tangu mwanzo wa mwaka wa 2008, tovuti hii imehaririwa na David Cohn http://www.digidave.org. .

## Maoni
Ukurasa wa maoni ni kipengele maarufu cha *BrooWaha*. Majadiliano huonekana sana kati ya mwandishi wa makala na wasomaji wa makala katika kipengele hiki cha maoni. Mbali na kupigia kura makala, wasomaji huweza kupigia kura maoni ya watu wengine ili kuhimiza majadiliano mazuri.

## Umaarufu
Watumiaji wa *BrooWaha* hupokea 'pointi za umaarufu' kulingana na idadi ya makala wanayoandika na umaarufu wa makala yao. Jumla ya pointi hizi inaathiri cheo chao katika shirika la gazeti hili. Makala ya watumiaji maarufu sana huonyeshwa zaidi kwenye tovuti na wao huwa na uzito zaidi wanapopiga kura kwa makala ya wengine.

## Marafiki
Watumiaji wa *BrooWaha* huweza kuongeza waandishi wa habari wanaowapenda kama marafiki yao na kuarifiwa wanapoandika makala kwa kuwatumia ujumbe kwa anwani yao kwenye mtandao.

## Mkahawa wa BrooWaha
Kila toleo la *BrooWaha* huwa na ukurasa wa majadiliano unaoitwa *BrooWaha Cafe* (Mkahawa wa BrooWaha) ambapo watumaji hujadiliana kuhusu mada mbalimbali kutoka porojo hadi habari motomoto zilizofanyika.

## Viungo vya nje
*BrooWaha.com
*David Cohn 
*majadiliano na mwanziliishi , FishBowlLA

Jamii:Los Angeles
Jamii:Vyombo vya habari
Jamii:Tovuti
Jewish Week

**Jewish Week** ni gazeti la kila wiki linalohudumia jamii ya Wayahudi katika jiji la New York. *Jewish Week* huhusisha habari, matukio, mitindo mipya na vipengele & uchambuzi wa jamii ya Wayahudi katika New York na husomwa duniani kote.

## Muhtasari
Gazeti hili halina uhusiano wowote na shirika au muungano yoyote, lina matoleo matano ya maeneo yanayosambazwa haswa Manhattan, Long Island, Queens, The Bronx and Brooklyn/Staten Island, gazeti hufika kwa nyumbani mwa watu 70,000 kila wiki. Huu ni usambazaji wa nakala nyingi sana wa gazeti lolote la Wayahudi katika eneo la Amerika Kaskazini.

*Jewish Week* huhusisha makala ya Wayahudi wa New York, Marekani na Israeli pamoja na habari motomoto dunia zima ,kura za maoni, uchambuzi na maelezo. Sehemu kubwa zake ni:

• Habari za Israeli - Habari za matukio nchini Israeli kama siasa, dini na tamaduni zao.

• Habari za Wayahudi Marekani - habari kuhusu jamii ya Wayahudi kama vile sera za Marekani za ndani na za kigeni, habari za Wayahudi nchini Marekani, na kampeni za uchaguzi zinazohusu Wayahudi.

•Habari za Wayahudi wa New York - habari kutoka jamii mbalimbali katika jiji la New York na eneo linalolizunguka jiji, siasa za jiji na jimbo, maisha katika sinagogi, mashirika ya Kiyahudi na elimu ya Kiyahudi.

• Maisha ya Wayahudi - matukio ya utamaduni wa Kiyahudi na mitindo ya Kiyahudi.

• Sanaa - Vitabu vya Wayahudi,picha za sanaa , maigizo, filamu, maonyesho ya makumbusho.

• Biashara na Teknolojia - Uwekezaji wa kigeni kwa kampuni za teknolojia za Israeli.

Kuna vipengele maalum vya kila mwezi kama Fresh Ink, makala yaliyoandikwa na vijana kwa vijana, na kipengele cha kila mwaka kinachoitwa "*36 Under 36*" kinachohusisha vijana 36 Wayahudi wanaoathiri jamii ya Wayahudi katika jiji la New York, Israeli na nchi za kigeni.

Gary Rosenblatt ndiye amekuwa mhariri na mchapishaji tangu mwaka wa 1993.

Waandishi wa habari wanaofanya kazi katika *Jewish Week* ni:

* Stewart Ain, Mwandishi wa habari wa Marekani /Israeli
* Eric Herschthal, Mwandishi wa Sanaa
* Randi Sherman, Mwandishi wa Chakula
* Carolyn Slutsky, Mwandishi wa Elimu
* Tamari Snyder, Mwandishi wa Biashara na Teknolojia
* Sharon Udasin, Mwandishi wa Afya
* Steve Lipman, Mwandishi wa habari wa Marekani/Israeli

Katika mwaka wa 2000, Rosenblatt na gazeti hili walishinda Medali ya Casey ya Uandishi Bora kutoka Kituo cha Uandishi cha Watoto & Familia kwa makala waliyoandika ya *Stolen Innocence*. Makala haya yalikuwa ripoti ya upelelezi iliyofichua miongo ya unyanyasaji wa watoto uliofanywa na mwalimu mkuu, Baruch Lanner. Makala haya yalikosolewa na wengi kuwa "uvumi". Ripoti hii ilionekana kama "njia ambayo jamii ya Orthodox hukosoa watu wanaonyanyasa watoto" na ikafanya Lanner ajiuzulu na ashitakiwe kortini.http://en.wikipedia.org/wiki/The_Jewish_Week#cite_note-1

## Marejeo
# ^ http://query.nytimes.com/gst/fullpage.html?res=9C07E6D81538F933A25754C0A9669C8B63&sec=&spon=&pagewanted=2
# ^ http://www.beliefnet.com/author/author_145.html

## Viungo vya nje
*Tovuti ya *Jewish Week* 

Jamii:Magazeti ya Marekani
Jamii:New York
Jamii:Magazeti ya kila wiki ya Marekani
Ziwa Elementaita

thumb|220px|left|Ziwa Elmenteita.
**Ziwa Elmenteita** (pia: **Elmentaita**, **Elementaita**)  ni ziwa la magadi, katika eneo la mashariki la Bonde la Ufa la Afrika Mashariki, kilomita 120 kaskazini magharibi mwa jiji la Nairobi, Kenya.

Linachangiwa maji na mito mitatu: Kariandus, Mbaruk na Meroronyi.

## Jina
Elmenteita ni jina la Kimasai kutoka neno *muteita,* maana yake "mahali penye vumbi", ikimaanisha vumbi na ukavu wa eneo hilo, hasa kati ya Januari na Machi. 

## Jiografia 
Mji wa Gilgil uko karibu na ziwa. 

Ukianzia kusini kuelekea kaskazini mwa maziwa ya Bonde la Ufa, Elmenteita iko kati ya Ziwa Naivasha na Ziwa Nakuru. Barabara kuu Nairobi - Nakuru hupitia karibu na bonde, hivi kwamba watumia magari huvutiwa na mandhari ya ziwa hili.

Kusini mwa ziwa chemchemi ya moto wa "Kekopey" huchipua, ambapo Grahamii Tilapia hukua. Maarufu sana kwa kuoga, Wamasai hudai kwamba wanaweza kutibiwa ukimwi wakiwa mahala hapa. Reedbeds ni eneo la uvuvi kwa ndege aina ya Night Heron na Mwari.

## Historia 
Ziwa Elmenteita liliona makazi yake ya kwanza ya mkoloni wakati Bwana Delamere (1879-1931) aliweka Soysambu, a  ranch, upande wa magharibi wa ziwa. Delamere alimpa shemeji yake, Galbraith Lowry Egerton Cole (1881-1929), kipande cha ardhi karibu na ziwa, ambapo alizikwa.

Soysambu bado inadhibitiwa na jamaa yake, akiwemo PG Thomas Cholmondeley. Eneo hili ni makao kwa zaidi ya wanyamapori 12,000.

Ziwa Elmenteita imekuwa mandhari ya Ramsar tangu mwaka 2005.

## Mazingira 
Ndege wa aina 400 tofauti wamewekwa katika kumbukumbu katika Ziwa Nakuru / Ziwa Elmenteita. Elmenteita huvutia flamingo, ambao hula wadudu na mwani. Tilapia walihamishwa kutoka Ziwa Magadi mwaka 1962 na tangu wakati huo idadi ya Flamingo imepungua mno. Tilapia huvutia ndege wengine ambao hula samaki hawa na hata mayai ya Flamingo na vifaranga vyake. Zaidi ya ndege milioni hivi wamehama Ziwa Elmenteita na kukimbilia Ziwa Natron nchini Tanzania.

Ufuo wa ziwa una pundamilia, swala, Eland na familia ya ngiri.

Ziwa hili kawaida lina kimo cha chini (<1 m). Hivi karibuni kimo cha ziwa na idadi ya flamingo inapungua kutokana na ongezeko ya shughuli za binadamu. 

## Tazama pia
• Orodha ya maziwa ya Kenya

## Marejeo 
Jamii:Maziwa ya Kenya
Jamii:Bonde la Ufa la Afrika Mashariki
Jamii:Maziwa ya chumvi
Jamii:Kaunti ya Nakuru
El Intransigente

***El Intransigente*** lilikuwa Gazeti lililochapishwa katika mkoa wa Salta, nchini Argentina kati ya miaka ya 1920 na 1981. Shughuli zake zilianza tarehe 17 Aprili 1920 zikiendeshwa na David Michel Torino, mwanzilishi mshiriki na mmiliki wa gazeti hili. Katika miaka yake ya kwanza, *El Intransigente* liliunga mkono serikali ya taifa ya Hipólito Yrigoyen lakini ,hapo baadaye, likawa mwakilishi wa matakwa ya raia wengi na likatangaza masuala ya eneo hilo.

## Historia yake
Msimamo wake wa uliendelea kuwa wa kukosoa uongozi mbaya na wa kufuja mali hasa katika miaka ya 1930.Huu ukasababisha mashambulizi ya mara kwa mara. Vita yake ya kupigania uhuru wa waandishi na vyombo vya habari iliisha katika mwezi wa Juni 1981. Asili ya kufungwa kwa *El Intransigente* ilikuwa : kutofautiana katika mwelekeo na usimamizi wa gazeti hili hasa baada ya vifo vya wakurugenzi ,Martin and David Michel Torino. Aidha, taasisi za nchi hiyo hazikuwa imara pia wakati huo na hii ikasababisha kufungwa pia.

Miaka ishirini na saba baadaye, * El intransigente* likawa gazeti la kurejelewa katika tovuti kwenye mtandao wa tarakilishi. Makao makuu yake yako katika jiji la Buenos Aires.

## Tovuti: El Intransigente.com
Toleo la tovuti la gazeti la *El intransigente* lilianzishwa 1 Agosti 2008. Tangu wakati huo, tovuti ya gazeti hilo haijakosa wageni wanaoingia kusoma kurasa zake. Maelekezo ya uhariri yanayoamua shughuli za gazeti na kuziendesha kitaasisi yanapatikana katika kaulimbiu yake: *información en estado puro* (habari vile ilivyo bila kuficha)

*El Intransigente.com* hutoa habari ya Argentina na dunia daima kwa wasomaji wake.

## Vipengele kutoka El Intransigente.com
• Argentina (Argentina) • Mkoa (Mikoa) • Mundo (Dunia) • Sociales • Salud (Afya) • Mujer (Wasichana) • Espectáculo (Burudani) • Deportes (Michezo) • Cultura (Utamaduni) • Editoriales (Makala ya Wahariri) • Policiales • Obituarios • Turismo (Usafiri)

## Viungo vya nje
*El Intransigente
*El Intransigente kwenye tovuti ya Facebook
Mrisho Ngassa

**Mrisho Ngassa** (alizaliwa tarehe 5 Mei 1989) ni mchezaji wa mpira wa miguu kutoka Tanzania ambaye aliichezea klabu ya Ndanda FC na pia yanga African pia aliichezea timu ya taifa ya Tanzania.

## Majaribio West Ham United
Mwezi wa Aprili 2009, Ngassa kutokana na uchezaji wake mzuri alialikwa na klabu ya Uingereza iitwayo West Ham United kwa majaribio ya wiki mbili ili waweze kumnunua, majaribio yalipoisha West Ham ilizungumzwa kuwa ni mchezaji mzuri ila anahitaji baadhi ya vitu fulani navyo ni vya kiufundi katika mambo ya mpira hata hivyo inazungumzwa kuna baadhi ya klabu barani Ulaya zinapendelea kumchukua.

## Timu ya Taifa ya Tanzania
Katika mashindano ya Cecafa 2009 yaliyofanyika Kenya alijinyakulia ubingwa wa mfungaji bora katika mashindano hayo kwa kuweza kufunga mabao ma 5 katika shindano hilo lakini timu yake ya taifa ya Tanzania ilichukua nafasi ya Nne katika mashindano hayo.

Ngassa ni kijana ambae anaangaliwa kua atakua na mustakabali mzuri wa nchi yake na Afrika pia. 21 Mei 2010 alijiunga na Azam FC baada ya majaribio. 

Mnamo Julai 2011 alijaribiwa na Seattle Sounders akaja kama mchezaji dhidi ya Manchester United katika mechi ya kirafiki. Baada ya muda alijiunga na kikosi cha Simba S.C. 

## Viungo vya nje
* Kuhusu Mrisho Ngassa katika tovuti ya Goalzz.com
* Majaribo na West Ham  Kiingereza
* kuhusu majaribo hayo katika Tovuti mashuhuri ya BBC Sport. 1 Aprili 2009 Retrieved 29 Mei 2009

Jamii:Waliozaliwa 1989
Jamii:Watu walio hai
Jamii:Watu kutoka Dar es Salaam
Jamii:Wachezaji mpira wa Tanzania
Le Canadien

***Le Canadien*** lilikuwa gazeti la lugha ya Kifaransa lililochapishwa katika eneo la Kanada ya Chini tangu 22 Novemba 1806 hadi 14 Machi 1810. Kaulimbiu yake ilikuwa: *"Nos institutions, notre langue et nos droits"* ( Taasisi zetu, lugha yetu, haki zetu). Lilichapishwa kila Jumamosi na malipo ya kuagiza matoleo ya mwaka mzima yalikuwa shilingi kumi. *Le Canadien* lilianzishwa tena katika mwaka wa 2007 kama gazeti la kitaifa la maendeleo ya kijamii na si la faida, na kwa wasomaji wa kimataifa.

## Historia
Gazeti hili lilianzishwa katika jiji la Quebec City na mwanasheria Pierre-Stanislas Bédard na wenzake: François Blanchet, Jean-Antoine Panet, Jean-Thomas Taschereau na Joseph Le Vasseur Borgia  Wakati huo, hao wote walikuwa wabunge katika Bunge la Lower Kanada. Mhariri alikuwa Jean-Antoine Bouthillier. Gazeti hili likakua haraka hadi likawa sauti ya *Parti canadien* (chama cha Kanada) katika vita yao dhidi ya chama cha Uingereza na serikali ya Gavana James Craig.

Tarehe 17 Machi 1810, vyombo vya habari na majarida ya ofisi za uhariri za *rue Saint-François* yakashikwa na serikali. Mchapishaji Charles Lefrançois akafungwa jela na askari wakaanza kuwatafuta wapinzani wengine jijini. Gazeti la *Quebec Mercury* ,hapo awali, lilikuwa limesema kuwa Wafaransa wa Kanada na Waamerika walikuwa wakipangia Uingereza njama. Siku mbili baadaye, hakuna watu waliokuwa wakipanga njama waliokuwa wamepatikana. Waanzilishi Bédard, Blanchet na Taschereau walikamatwa, baadaye, na pia kufungwa jela.

Wafungwa hawa walikataa *habeas corpus*.Walipokuwa gerezani, Bédard akachaguliwa kuwa mgombea wa bunge katika eneo la Surrey na akachaguliwa na raia katika uchaguzi wa 27 Machi 1810. Katika mwaka wa 1811, Mbunge Louis-Joseph Papineau alimwomba Gavana Craig kufuta mashtaka yote ya Bédard lakini gavana alikataa. Bédard ,hatimaye, aliachiliwa kutoka gereza ,Bunge lilipofungwa. Hakupelekwa korti hata siku moja.

Gazeti hilo lilichapishwa tena mara chache. Hatimaye, *Le Canadien* liliacha kuchapishwa mnamo 11 Februari 1893 likimilikiwa na Joseph-Israël Tarte.

## Angalia pia
*Vyombo vya Habari vya Quebec
*Historia ya Quebec

## Marejeo 
# "Le Canadien". Towards Confederation. Library and Archives Canada.
# Provost, Honorius (1987). "Jean-Thomas Taschereau". Dictionary of Canadian Biography Online.
# Brassard, Michèle; Hamelin, Jean (1994). "Joseph-Israël Tarte". Dictionary of Canadian Biography Online.

## Viungo vya nje 
* Chronologie de l'histoire du Québec  (Lugha ya Kifaransa)
* Le Canadien  (Lugha ya Kifaransa)
Otago Daily Times

***Otago Daily Times*** (ODT) ni gazeti la kila siku linalochapishwa na kampuni ya Allied Press katika eneo la Dunedin, New Zealand.

## Historia
Gazeti la *ODT* lilianza kuchapishwa mnamo tarehe 15 Novemba 1861. Hili ndilo gazeti kongwe kabisa la kuchapishwa kila siku nchini New Zealand. Gazeti jingine kongwe ni la Christchurch , *The Press*, ambalo ni kongwe kuliko *ODT* kwa miezi sita , lilikuwa gazeti la kuchapishwa kila wiki katika miaka yake ya kwanza lakini likabadilika na kuwa la kila siku.(Hivyo basi *ODT* ndilo kongwe katika sekta ya magazeti ya kila siku.)

Gazeti la *ODT* lilianzishwa na W.H. Cutten na Julius Vogel (hapo baadaye aliitwa Sir Julius) katika nyakati za uchimbuzi wa dhahabu katika eneo lao la Tuapeka, mojawapo ya maeneo ya Otago yaliyopatikana kuwa na dhahabu. Cutten alikuwa mchapishaji wa gazeti la kila wiki la *the Otago Witness* lililoanzishwa katika mwaka wa 1851. Vogel naye , mwanzilishi mwenzake Cutten, aliliona gazeti hili la ODT kama mbinu ya kutetea na kupinga sera mbalimbali katika serikali ya mikoa.

Kutoka kuanzishwa kwake, *ODT* lilikuwa na msimamo dhabiti katika soko la magazeti katika eneo la South Island. Magazeti mengine pinzani ya Dunedin yalikwisha haraka(labda kwa kushindwa na *ODT* huku gazeti la *Evening Star* pekee yake likiweza kufika miaka ya 1900. Wamiliki wa *Star* walinunua gazeti la *ODT* na kuachisha uchapishaji wa *Star* katika mwaka wa 1978 kwa sababu idadi ya wasomaji ilikuwa ikididimia.Kama matokeo ya hayo, kampuni ya Allied Press inachapisha *ODT* na magazeti mengine  madogo kote nchini New Zealand, kwa mfano: *Greymouth Evening Star*.

Gazeti la *ODT* huonekana kama gazeti baba kwa magazeti mengine manne makuu ya kila siku ya New Zealand. Gazeti hili lina usambazaji wa nakala 43,000 na wasomaji takriban 110,000.

## Sera zake
Katika miaka yake ya mwanzo, *ODT* lilihusika katika kampeni nyingi za kupigania haki za jamii. Mfano mmoja ni liliporipoti kuhusu mazingira mbovu ya kazi katika eneo la Dunedin ,katika miaka ya 1880. Ripoti hizi ,zilizoandikwa chini ya Mhariri Sir George Fenwick na Mwandishi Mkuu Silas Spragg, zilisababisha mageuzi makubwa ya kisheria.

Sid Scales alikuwa mchoraji wa katuni wa gazeti la *ODT* kwa miaka 30 mpaka alipostaafu katika mwaka wa 1981. Tangu mwaka huo, mchoraji Garrick Tremain akawa mchoraji mkuu wa katuni wa gazeti hilo. Mhariri wa gazeti ni Murray Kirkness, aliyechukua hadhi hii kutoka mhariri wa muda mrefu, Robin Charteris mnamo Aprili 2007.

## Marejeo
# Reed, A.H. (1956) The story of Early Dunedin. Dunedin: A.H. & A.W. Reed.
# The Otago Daily Times 

## Viungo vya nje
* Otago Daily Times tovuti rasmi ya gazeti hili
* Allied Press tovuti rasmi ya wachapishaji
* National Library of New Zealand Online Newspaper Archive
Hamshahri

***Hamshahri*** ni gazeti kuu la kitaifa la Iran katika lugha ya Kiajemi linalochapishwa na Manispaa ya Tehran, na lilianzishwa na Gholamhossein Karbaschi. Hili ndilo gazeti la kila siku, la kwanza la Iran linalochapishwa katika rangi zote mbalimbali. Lina kurasa 60 za matangazo na bei yake ni riali 1000 za Iran. Hivi sasa, gazeti hili lina usambazaji wake katika maeneo ya manispaa ya Tehran. Usambazaji wake wa kila ni nakala 400,000 kila siku, huu ni sawa na usambazaji wa magazeti makuu ya Marekani kama *San Francisco Chronicle*, *Boston Globe* na *Chicago Tribune*. 

## Hamshahri na Uchaguzi wa Khatami
Katika mwaka wa 1997 wa uchaguzi wa rais nchini Iran, gazeti la *Hamshahri*, lililoendeshwa wakati huo na Meya wa Tehran,Gholamhossein Karbaschi, lilishitakiwa na wahafidhina kuwa linaunga Khatami. Hii ilionekana kuwa haramu kwa sababu gazeti ambalo linapata ruzuku ya serikali haikukubalishwa kuchukua upande wowote katika uchaguzi. Suala hili ,hatimaye, lilisababisha Karbaschi kupelekwa kortini na kushtakiwa kwa kesi za kufuja mali na akahukumiwa kufungwa jela. Katika muhula wa pili wa Khatami, korti ikahukumu kuwa gazeti hilo linaweza kusambazwa ndani ya Tehran tu.

## Shindano la Kimataifa la Uchoraji Katuni
Mnamo 6 Februari 2006, Farid Mortazavi, mhariri wa picha wa *Hamshahri*, alitangaza Shindano la Kimataifa la Uchoraji Katuni Za *Holocaust*. Shindano hili lilikuwa ili kukemea lililoita "unafiki wa nchi za Magharibi katika uhuru wa kujieleza" huku *Hamshahri* likidai kuwa nchi za Magharibi hazifai kujadili mada fulani kuhusu Uyahudi kama vile , vifo vya *Holocaust*. Shindano hili liliisha tarehe 1 Novemba 2006 huku Abdellah Derkaoui, mchoraji katuni wa Moroko, akishinda nafasi ya kwanza.

## Kupigwa Marufuku
Gazeti hili liliachishwa kuchapishwa mnamo 23 - 24 Novemba 2009 baada ya kuchapisha picha ya hekalu ya dini iliyopigwa marufuku ya Bahá'í.

## Marejeo 
# "Iran's liberal press tiptoes between "red lines"".  11 Juni 2007. .
# "Iran Shuts Newspaper For Publishing Baha'i Temple Photo"
# Hafezi, Parisa; Jaseb, Hossein; Mostafavi, Ramin (24 Novemba 2009). Ban on Iran paper over Baha'i photo lifted. *Reuters*.
# In Iran, ban on popular Hamshahri daily lifted. Press TV. 24 Novemba 2009

## Viungo vya nje 
* Hamshahri.org tovuti ya hamshahri  (Lugha ya Kiajemi)
* Hamshahri.org tovuti ya hamshahri  (Lugha ya Kiajemi)
* Hamshahri.com tovuti ya hamshahri  (Lugha ya Kiajemi na Kiingereza)
* tovuti ya hamshahree  (Lugha ya Kiajemi)
* Katuni za *Holocaust*  - katuni za Hamshahri, na maoni ya irregulartimes.com
* Copyright Infringement by Hamshahri (Lugha ya Kiajemi na Kiingereza)

Jamii:Magazeti ya Uajemi
Jamii:Magazeti ya Kiajemi
Kanisa kuu la Mtakatifu Yosefu, Dar es Salaam

[thumb|Kanisa kuu kati ya [ghorofa|maghorofa ya kisasa ya Dar es Salaam.]]
**Kanisa kuu la Mtakatifu Joseph** (kwa Kiingereza: *St Joseph Cathedral church*) ni kanisa lililopo katika Mkoa wa Dar es Salaam, Wilaya ya Ilala, mkabala na Sokoine Drive, likiangalia Waterfront, karibu na geti la boti zinazoelekea Zanzibar.

Kanisa hili lilijengwa kwa umahiri na wamisionari Wabenedikto kuanzia mwaka 1897 hadi 1902 likatabarukiwa mwaka 1905.. Hadi sasa ni kanisa kuu la Jimbo Kuu la Dar es Salaam. 

Mtindo uliofuatwa ni mtindo wa Kigothi mamboleo. Kati ya sifa zake, mojawapo ni vioo vya rangi nyuma ya altare.

## Tanbihi
## Viungo vya nje
Jamii:Kanisa Katoliki Tanzania
Jamii:Dar es Salaam
Jamii:Makanisa nchini Tanzania
Jamii:Wilaya ya Ilala
Prison Break msimu wa 4

**Msimu wa nne**  na wa **mwisho**  wa kipindi mfululizo cha  televisheni cha '''*Prison Break* '*  ulianzia kurushwa hewani  nchini Marekani 1 Septemba 2008. Kipindi hiki kina sehemu 24 (22 vya televisheni  na vya 2 DVD ), ambapo 16 vilionyeshwa kuanzia Septemba 2008 hadi Desemba 2008. Mfululizo wa kipindi cha televisheni ulianzishwa tena tarehe 17 Aprili 2009 na kuhitimishwa tarehe 27 Mei 2009  na sehemu mbili za mwisho. 

## Uzalishaji 
Kulingana na TVGuide.com, rais wa Fox Kevin Reilly alielezea, *"Prison Break''  ilifika mahali ambapo kila hadithi ilikuwa ishaelezwa." Angalau masaa sita ya maigizo yanesalia, pamoja na uwezekano wa masaa machache zaidi kuongezewa kwa vile Reilly alisema anataka kipindi  "kumalizika kwa nguvu." 14 Januari 2009, Fox ilitangaza kuwa kipindi hiki mfululizo kitakuwa kinaisha  msimu huu ukihitimishwa. 

## Waigizaji 
Waigizaji nyota wa msimu wa 4
Wentworth Miller kama Michael Scofield,
Dominic Purcell kama Lincoln Burrows,
William Fichtner kama Alexander Mahone,
Amaury Nolasco kama Fernando Sucre,
Robert Knepper kama Theodore "T-Bag" Bagwell,
Sarah Wayne Callies kama Sara Tancredi,
Jodi Lyn O'Keefe kama Gretchen Morgan,
Michael Rapaport ataigiza mara ya kwanza kama ajenti wa Homeland Security, Don Self, katika mwanzo wa msimu, wakati James Whistler (aliyechezwa na Chris Vance) na Sofia Lugo (aliyechezwa na Danay Garcia) watajitoa katika mwanzo wa  kipindi-mfululizo. Kutoka sehemu kumi na moja kuendelea, Brad Bellick (aliyechezwa na Wade Williams) hayupo tena katika waigizaji.

Waigizaji wakuu wanaojirudia ni pamoja na Leon Russom kama Jenerali Jonathan Krantz, kiongozi wa Kampuni , kaimu mkuu katika kipindi ,Cress Williams kama Wyatt Mathewson, mchunguzi wa masuala ya Kampuni, James Hiroyuki Liao kama Roland Glenn, ni halifu anayewasaidia wahusika wakuu kwa mpango wao wa kuikabili na kuiteka Kampuni, Kathleen Quinlan kama Christina Rose Scofield, mamake Lincoln Burrows na Michael Scofield, Shannon Lucio kama Miriam Hultz,mpokea wageni mahala T-Bag hufanya kazi na Ron Yuan kama Feng Huan, mnunuzi wa 'Scylla', kitu muhimu sana kwa Kampuni.

## Marejeo 
Jamii:Prison Break
Jamii:Filamu za Marekani
Jamii:Misimu ya televisheni
Sanamu ya Askari

250px|thumbnail|Sanamu ya askari, Dar es Salaam.

**Sanamu ya Askari** au **Askari Monument** ni sanamu iliyopo penye kitovu cha jiji la Dar es Salaam mahali ambapo mitaa ya Samora na Azikiwe (zamani: Maktaba) zinakutana. 

Sanamu inamwonyesha askari Mwafrika katika sare ya kijeshi ya King's African Rifles wakati wa Vita Kuu ya Kwanza ya Dunia (1914-1918) akishika bunduki yenye kisu cha kando na kutazama upande wa bahari. 

Sanamu hiyo ni moja kati ya tatu zilizochongwa huko London na mchongaji James Alexander Stevenson kama kumbukumbu ya askari na wapagazi Waafrika waliopiga vita hivyo katika Afrika ya Mashariki hasa kati ya Uingereza na Ujerumani ambao wengi wao walikufa. Zilipelekwa Nairobi, Mombasa na Dar es Salaam.

Sanamu ya Dar es Salaam ilisimamishwa kwenye mwaka 1927. Chini yake pana maandishi ya kumbukumbu kwa Kiingereza na Kiswahili kilichoandikwa kwa alfabeti ya Kiarabu na pia kwa alfabeti ya Kilatini. Ni kati ya mifano michache ambako mwandiko wa Kiswahili kwa herufi za Kiarabu unaonekana hadharani.

Maneno yake kwa Kiswahili (kwa herufi za Kiarabu na Kilatini) ni kama yafuatayo:
:"Huu ni ukumbusho wa askari Waafrika wenyeji waliopigana katika Vita Kuu na ni ukumbusho pia kwa wapagazi ambao walikuwa miguu na mikono ya majeshi. Ni ukumbusho pia kwa watu wote waliotumika wakafa kwa ajili ya mfalme na nchi yao katika Afrika ya Mashariki kwenye Vita Kuu toka mwaka 1914 mpaka 1918 . Ukipigania nchi yako ujapo umekufa watoto wako watalikumbuka jina lako."

Sanamu ya Askari ilichukua nafasi ya sanamu ya Wissmann iliyosimamishwa hapohapo mwaka 1909 kwa kumbukumbu ya meja Hermann von Wissmann, gavana wa pili wa Afrika ya Mashariki ya Kijerumani; sanamu hiyo ilibomolewa na Waingereza walipoteka mji katika mwaka 1916. 

## Picha

If You Fight for Your Country ... Your Sons Will Remember Your Name - Inscription on Askari Monument to World War I African Soldiers - Dar es Salaam - Tanzania.jpg| Kumbukunbu kwa Kiingereza
Askari makumbusho matini Kiswahili - Kiarabu.png|Kumbukumbu kwa Kiswahili - maandishi ya Kiarabu
Askari makumbusho matini Kiswahili - Kilatini.png|Kumbukumbu kwa Kiswahili - maandishi ya Kilatini
Askari makumbusho Dar - Askari wenyewe.jpg|Picha ya kumbukumbu - askari Waafrika mpiganoni
Askari makumbusho Dar - Wapagaji.png|Picha ya kumbukumbu - Wapagaji wa jeshi la Uingereza katika Afrika ya Mashariki (carrier corps) 

## Marejeo
Jamii:Dar es Salaam
Viwanja vya Mnazi Mmoja

**Viwanja vya Mnazi Mmoja** ni maeneo yaliyopo katika mji wa Dar es Salaam. Ni viwanja vinavyokumbusha uhuru wa Tanganyika tarehe 9 Desemba 1961 na muungano mwaka mmoja baadaye. Eneo la mnazi mmoja lina historia kubwa sana ya nchi. Kama mkutano wa kwanza wa TANU wa mwaka 1954 ulifanyikia hapo, Mwenge wa Uhuru, kutangazwa kwa Azimio la Arusha na raisi wa kwanza wa Tanganyika Mwalimu Julius Kambarage Nyerere.

Jamii:Tanzania
Ikulu ya Tanzania

**Ikulu (kutoka neno la Kinyamwezi; kwa Kiingereza: State House) ya nchi ya Tanzania** ilijengwa na Wajerumani mwaka 1891 kwa namna ya kipekee na gavana wa Kihuni Chakosi Dikwe na kutumika kama ngome ya gavana. 

Iliharibiwa wakati wa vita kuu ya kwanza ya dunia. 

Baada ya vita ya kwanza ya Dunia Tanganyika ilikuwa chini ya utawala wa kikoloni wa Waingereza na hapo ngome hiyo iliitwa *Government House* na ilijengwa tena mwaka 1922 ambapo gavana wa Kiswahili Sir Unapima Mkali alipochukua utawala. 

Majengo hayo yamejengwa kwa ubora wa pekee na ni ya kihistoria kwani yalikuwa ngome za magavana.

Ikulu ilijengwa mahususi eneo la Mawenzi, Dar es Salaam.

Jamii:Tanzania
Jamii:Dar es Salaam
Hospitali ya Ocean Road

[thumb|Alama ya [Hospitali]]
**Hospitali ya Ocean Road** ipo katika nchi ya Tanzania ndani ya jiji la Dar es Salaam, wilaya ya Ilala. 

Hospitali hiyo ilijengwa mwaka 1897 ikiitwa European Hospital na baada ya uhuru iliitwa Ocean Road Hospital (Hospitali ya Ocean Road). 

## Tazama pia 
* Orodha ya mahospitali nchini Tanzania

Jamii:Dar es Salaam
Jamii:Wilaya ya Ilala
Jamii:Hospitali za Tanzania
Chuo Kikuu cha Kyambogo

thumb|Chuo Kikuu Cha Kyambogo

**Chuo Kikuu cha Kyambogo** ni chuo kikuu cha umma nchini Uganda. Kilianzishwa mwaka wa 2001 kama chuo kikuu cha tatu cha umma nchini Uganda.

## Makao
Kampasi ya chuo hiki kikuu iko katika kilima cha Kyambogo , takriban [1] kwa barabara, mashariki mwa eneo la kati la biashara la Kampala, mji mkuu na mji mkubwa zaidi Uganda, pamoja wa Barabara kuu ya Kampala-Jinja Uratibu wa kampasi ya chuo hiki kikuu ni: 00 21 00N, 32 37 48E (Latitude: 0.3500; Longitude: 32,6300).

## Historia
Chuo hiki Kyambogo kilianzishwa mwaka wa 2001 na "Sheria ya 2001 ya Vyuo Vikuu na Taasisi nyingine za Msingi", kwa kuunganisha Chuo cha Ufundi cha Uganda, Kyambogo, Taasisi ya Elimu ya Mwalimu, Kyambogo, na Taasisi ya Taifa ya Uganda ya Elimu Maalum . 

### Chuo cha Ufundi cha Uganda, Kyambogo
Chuo cha Ufundi cha Uganda Kyambogo kilianzia kutoka shule ndogo ya kiufundi mwaka wa 1928 kabla ya kubadili jina liwe chuo cha ufundi cha Uganda na hatimaye Chuo cha Ufundi cha Uganda, Kyambogo.

### Taasisi ya Elimu ya Walimu, Kyambogo
Taasisi ya Elimu ya Walimu, Kyambogo ilianza kama shule ya Serikali ya ualimu ya mwaka wa 1948 katika Nyakasura, Wilaya ya Kabarole. Mwaka wa 1954, ilihamishiwakatika Mlima Kyambogo kama Chuo cha Walimu cha Kitaifa na baadaye kuwa Taasisi ya Elimu ya Walimu, Kyambogo baada ya kuamuriwa na Bunge mwaka wa 1989.

### Taasisi ya Kiaifa ya Uganda ya Elimu Maalum
Taasisi ya Kitaifa ya Uganda ya Elimu Maalum ilihusishwa na Idara ya Elimu Maalum katika Kitivo cha Elimu cha Chuo Kikuu cha Makerere, na kuwa taasisi ya huru kutokana na Sheria ya Bunge mwaka wa 1998.

## Vitivo
Chuo kikuu cha Kyambogo kina vitivo sita vilivyogawanywa katika idara 27:

* Kitivo cha Sanaa na Sayansi ya Jamii
* Kitivo cha Elimu
* Kitivo cha Uhandisi 
* Kitivo cha Sayansi
* Kitivo cha Mahitaji maalum na Marekebisho 
* Kitivo cha Mafunzo ya Ufundi

## Viungo vya nje
*Tovuti ya Chuo kikuu cha Kiambogo
*Elimu ya Uganda  

## Tazama Pia
* Kyambogo
* Orodha ya vyuo vikuu nchini Uganda
* Kampala

## Marejeo
*Maelekezo ya 2005-2006 ya chuo Kikuu: Chuo Kikuu cha Kyambogo : 

Jamii:Vyuo vikuu vya Uganda
Jamii:Elimu ya Kampala
Benki ya Kiislamu ya Maendeleo

**Benki ya Kiislamu ya Maendeleo** (pia inajulikana kama **Islamic Development Bank**  **IsDB),** ni taasisi ya fedha ya maendeleo ya kimataifa katika Jeddah, Saudi Arabia. Ilianzishwa na mkutano wa kwanza wa Mawaziri wa Fedha wa Shirika la Kiislamu katika 18 Desemba 1973.

Benki hii ilianza shughuli zake rasmi katika 15 Shawwal 1395H (20 Oktoba 1975). Ina wanachama 54 ambao wana hisa  Mbia wakuu katika benki hii ni

* 
* 
* 
* 
* 
* 
* 
* 
* 
* 

IsDB pia ni mwangalizi wa Mkutano Mkuu wa Umoja wa Mataifa.

## Kazi 
thumb|350px|Mbia wa IDB wanaonekana katika rangi ya kijani.
thumb|200px|Jengo la IDB , Dhaka

Kazi ya Benki hii ni kushiriki katika kusawazisha pesa na kukopesha kwa ajili ya miradi na makampuni ya uzalishaji badala ya kutoa msaada wa kifedha kwa nchi wanachama katika fomu nyingine kwa ajili ya maendeleo ya kiuchumi na kijamii. Benki hii hujaribu kukuza maendeleo ya kiuchumi na kijamii katika maendeleo ya nchi mwanachama na jumuiya za Kiislamu katika nchi wanachama wasio binafsi vilevile pamoja kwa mujibu wa kanuni za ''Shari'ah* au Jurisprudence. Kufuatia kanuni za Kiislamu zinazopinga riba, Benki hii hutoa mikopo ya riba ya bure hasa kwa ajili ya miradi ya miundombinu pamoja na faida za kiuchumi na kijamii. 

Benki ni inakubalishwa mamlaka ya amana na kuhamasisha rasilimali fedha kupitia mfumo wa *Shari'ah* . Pia inajihusisha na wajibu wa kusaidia katika kukuza biashara ya nje hasa katika bidhaa, miongoni mwa nchi wanachama; kutoa misaada ya kiufundi kwa nchi wanachama, na kuendeleza mafunzo kwa wafanyakazi wanaoshughulikia vifaa katika shughuli za maendeleo katika nchi za Kiislamu ili kufuata *Shari ' ah.*

Vitendo vya *Shari'ah'' ni pamoja na :

* Mkopo
* Kukodisha
* Uuzaji
* Istisna'a
* Umiliki
* Laini za Fedha

hitengo cha akaunti katika benki ni dinar ya Kiislamu. Mwaka wa kifedha wa Benki huu *Hijri* lunar *mwaka.* Lugha rasmi katika Benki hii ni Kiarabu, lakini Kiingereza na Kifaransa hutumika kama lugha ya kazi.

## Uanachama 
Uanachama wa sasa wa Benki hii una nchi 56. Hali msingi ya kuwa mwanachama ni kwamba wanaotazamial inapaswa kuwa mwanachama wa Shirika la Kiislamu na kulipa mchango wake katika Benki hii na kuwa tayari kukubaliana na mashartiyaliyoundwa na bodi ya IsDB .

## Tazama Pia 
* Benki ya Kiislamu
* Uchumi wa OIC

## Tanbihi
## Marejeo 
* 

## Viungo vya nje 
* Tovuti Rasmi

Jamii:Mabenki ya Kiislamu
Jamii:Mashirika ya kimataifa
Williams Holdings

**Williams Holdings** lilikuwa kundi kubwa la biashara la Uingereza. Lilikuwa limeorodheshwa katika Soko la Hisa la London na pia katika orodha ya FTSE 100.

## Historia
Kampuni hii ilianzishwa na Nigel Rudd na Brian McGowan katika eneo la Derby nchini Uingereza katika mwaka wa 1982. Lengo lao lilikuwa kununua biashara zozote zilizokuwa zikifeli. Kampuni ya kwanza ,iliyokuwa kubwa, iliyonunuliwa na Williams Holdings iliikuwa biashara ya *J & HB Jackson*. Biashara hii ilinunuliwa na Williams katika mwaka wa 1985. *J & HB Jackson* ilikuwa na makao yake katika Coventry na iliendesha biashara ya vyuma.

Williams iliendelea kunawiri na ikanunua kampuni ya *Crown Berger* iliyokuwa katika biashara ya rangi. *Crown Berger* ilinunuliwa katika mwaka wa 1987. Hapo baadaye katika mwaka wa 1988, Williams ilinunua biashara ya *Pilgrim House* (wamiliki wa Kidde) ya Marekani kwa bei ya £331m.Biashara ya *Yale & Valor* ya kufuli na gesi ilinunuliwa katika mwaka wa 1991.

Kampuni ya Williams ikaanza kuzingatia biashara za usalama katika miaka ya 1990 na ikauza biashara yake ya rangi kwa Akzo Nobel katika mwaka wa 1990. Ilipofika mwaka wa 1997, kampuni hii ilinunua kampuni ya usalama na ulinzi ya Chubb Security kwa bei ya $ milioni 2.1.

Ikabadilisha jina lake kuwa *Williams plc* katika mwaka wa 1998 na ikauza Kampuni ya Yale Lock Company kwa Assa Abloy katika mwaka wa 2000.

## Kifo cha biashara
Kampuni hii iligawanyika kuwa kampuni mbili, haswa: Chubb na Kidde katika mwaka wa 2000.

## Marejeo
# Nigel Rudd, My best deal  *Management Today*, 1 Aprili 1991
# Flint Group: Significant dates 
# Williams of Britain to buy Chubb Security *New York Times*, 15 Februari 1997
# Swedish firm to buy Williams's Yale Lock Unit *Los Angeles Times*, 8 Machi 2000
# Williams plunges 14% as margins shrink  *Independent*, 19 Julai 2000
Reach Records

***Reach Records*** ni studio ya Marekani ya kurekodi nyimbo za Kikristo na inajumuisha wasanii watano: Lecrae, Trip Lee, Tedashii , DJ Official na Sho Baraka. Wasanii hawa wanaoimba kwa mtindo wa muziki wa 'rap' walizuru Marekani kote na msanii mwenzao wa Kikristo ,FLAME. Ziara yao ilikuwa na jina la "''Don't Waste Your Life*" hasa ikimaanisha usitumie maisha yako vibaya.
Reach Records ilihamia Atlanta, Georgia katika mwaka wa 2009 katika ushirikiano na kanisa la Blue Print Church.
## Wanachama wa Reach Records
* Lecrae
* Sho Baraka
* Tedashii
* Trip Lee
* DJ Official
* 116 Clique

## Diskografia ya Reach Records
* Real Talk(albamu) 2005 (Lecrae)
* Albamu ya Mkusanyiko 2005 (116 Clique)
* *Kingdom People* 2006 (Tedashii)
* *If They Only Knew* (Trip Lee)
* After the Music Stops(albamu) 2006 (Lecrae)
* *13 Letters* 2007 (116 Clique) [4]
* *Amped* 2007 (116 Clique) [5]
* *Turn My Life Up* 2007 (Sho Baraka)
* 20/20 2008 (Trip Lee) [7]
* *Rebel(albamu)* 2008 (Lecrae)
* *Identity Crisis* 2009 (Tedashii)
* *Entermission* 2009 (DJ Official)
* *Lions and Liars'' 2010(Sho Baraka)

## Viungo vya nje
*Tovuti rasmi ya Reach Records
*Reach Records kwenye tovuti ya Myspace
*Reach Records kwenye tovuti ya YouTube
*LecraeRebel.com 

## Angalia Pia
116 Clique

## Marejeo
# Don't Waste Your Life Tour homepage
# Tedashii Kingdom People Review 
# Lecrae After The Music Stops Review 
# 116 Clique 13 letters Review 
# Lecrae Rebel Review 
# Sho Baraka Review 
# Trip Lee 20/20 Review 
# Lecrae Rebel Review 

Jamii:Studio za Marekani
Jamii:Studio za Kikristo
Jamii:Studio za muziki wa hip hop
116 Clique

[thumb|300px|right|Mmoja wa wasanii wa kundi hili, [Lecrae akiimba katika tamasha]]
thumb|200px|right|116 Clique
**116 Clique** ni kundi la muziki la aina ya *hip hop* ya Kikristo linalotoka Dallas, Texas.Kundi hili huwa na mkataba wa kurekodi muziki zao na studio ya Reach Records. Kundi hili huhusisha wasanii ambao wengi wao hurekodi katika studio za Reach Records. Kundi hili linatoa jina lao la 116 Clique kutoka mstari wa Biblia haswa Warumi 1:16. Mstari huu huzungumza kuhusu kutokuwa na aibu katika Injili kwa sababu ya uwezo wa Mungu huleta ukombozi wa yeyote anayeamini: kwa Myahudi kwanza na pia kwa mataifa mengine yote. Hivyo basi, kundi hili hutambua uwezo wa Injili na wao hujaribu kuitangaza na kuitumia katika maeneo yao yote ya maisha. "Tunaweza kuweka maisha yetu kando na kumtumikia na kumtukuza Mungu katika lolote tufanyalo." Baada ya albamu yao ya kwanza ,*The Compilation Album*(Albamu ya Mkusanyiko) (2005), DJ Primo alirekodi hizo nyimbo hizo tena akizichanganyachanganya na kutoa albamu ya *The Compilation Album: Chopped & Screwed: Special Edition*. Albamu hii ya kuchanganywa ilitolewa katika mwaka wa 2006 ikihusisha nyimbo nne za kuongezwa. Kundi hili likaenda ziara ya *Unashamed* katika mwaka wa 2008. Hapo baadaye katika mwaka wa 2009, Lecrae, Tedashii, Sho Baraka, Trip Lee na Flame wakaenda ziara ya ''Don't Waste Your Life*.
Mnamo Oktoba 2009 - Novemba wasanii Lecrae, After Edmund, Sho Baraka, Tedashii, na Mikeschair wakazuru katika ziara ya *AlteredMinds.* LeCrae, Tedashii, Trip Lee, na Sho Baraka ,hivi sasa, wanazuru wakiwa wasanii binafsi.

## Diskografia
* *The Compilation Album* (2005)
* *The Compilation Album: Chopped & Screwed : Special Edition* (2006)
* *13 Letters* (2007)
* *Amped'' (2007)
* Albamu mpya ambayo haijapewa jina - 2010.

## Viungo vya nje
*Reach Records
*Reach Records kwenye tovuti ya Myspace